Vendéglátó startupokat támogat a METRO - Márkamonitor
Főoldal / Inspiráció / Vendéglátó startupokat támogat a METRO
2016-06-09 2018-08-16 Márkamonitor280
A METRO annak érdekében, hogy a nemzetközi HORECA startupok a szektor digitalizálását elősegítsék, 120.000 eurót és a METRO szakértői hálózatát ajánlja fel 10 kiválasztott cég számára.
A METRO Accelerator programját immár második alkalommal hirdeti meg startupok számára azzal a céllal, hogy lökést adjon az induló vendéglátó ipari vállalkozások számára. Horváth Imre, a METRO Kereskedelmi Kft. ügyvezetője elmondta: „Egyre nagyobb számban fordulnak hozzánk induló üzleti vállalkozások új digitális elképzelésekkel. A METRO Accelerator működtetésével gyors és hatékony segítséget szeretnénk nyújtani a számukra a szakembereink nemzetközi szintű értékesítési és élelmiszeripari tapasztalataival, illetve azzal, hogy hozzáférést biztosítunk számukra egy olyan ügyfél–adatbázishoz és kontaktlistához a vendéglátóipar területén, amelyre startupok szinte sehol sem tehetnek szert.”
Az érdeklődő vállalkozások 2016. június 20-ig a www.metroaccelerator.com oldalon adhatják le a jelentkezésüket angol nyelven egy kérdőív kitöltésével. Befektetőkből és mentorokból álló szakértők választják majd ki a 10 legígéretesebb startup vállalkozást a Berlinben, szeptember 12-én induló programra. Több mint 100 főből áll majd az a nemzetközi csapat, akik mentorokként segítik a vállalkozásokat 3 hónapon keresztül, hogy 2016 decemberében az ún. Demo Day alkalmával az induló vállalkozások bemutathassák a saját cégüket a befektetők és iparági vezetők és a szélesebb közönség számára.
„A cél az, hogy innovatív vállalkozásokat karoljunk fel a programmal, hogy az éttermek, hotelek és az egész vendéglátóipar számára hozzáadott értéket jelentsenek. Lehetnek ezek a megoldások akár új applikációk, amelyek a vásárlók, vendégek elkötelezettségét növelik, az üzleti folyamatokat optimalizálják, vagy új szolgáltatásokat nyújtanak digitalizált formában. Lényeges, hogy a csapat a három hónapos program során Berlinben elérhető legyen, és a teljes programot angol nyelven követni tudja” – mondta el Horváth Imre.
horeca horváth imre metro startup vendéglátás verseny
2020-02-18 2020-02-17 Szaszin Ede
2018-05-17 2018-07-27 Márkamonitor